ไทยพบผู้ติดเชื้อ “โควิด” เพิ่ม 5 ราย มาจาก 4 ประเทศ ยอดป่วยสะสม 3,590 คน
ไทยพบผู้ติดเชื้อ “โควิด” เพิ่ม 5 ราย มาจาก 4 ประเทศ ยอดป่วยสะสม 3,590 คน
ไทยพบผู้ติดเชื้อ “โควิด” เพิ่ม 5 ราย มาจาก 4 ประเทศ ยอดป่วยสะสม 3,590 คน
5 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 5 ต.ค.63 เมื่อเวลา 11.00 น. ระบุ พบผู้ป่วยรายใหม่เพิ่ม 5 ราย มาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,590 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 652 ราย มีผู้ป่วยที่รักษาหายเพิ่ม 2 ราย รักษาหายแล้ว 3,390 ราย ยังรักษาตัวอยู่ในโรงพยาบาล 141 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย
สำหรับผู้ติดเชื้อโควิด-19 รายใหม่ 2 รายแรกเดินทางมาจากอินเดีย 2 ราย เป็นชายสัญชาติอินเดีย อายุ 27 ปี อาชีพผู้ตรวจสอบบัญชี อีกรายอายุ 33 ปี เป็นเชฟทำอาหาร เข้าพัก Alternative State Quarantine ในกรุงเทพฯ
รายที่ 3 มาจากมาเลเซีย เป็นชายสัญชาติโปรตุเกส อายุ 34 ปี เป็นลูกเรือสายการบินแห่งหนึ่ง เข้าพัก Alternative State Quarantine ใน จ.สมุทรปราการ
รายที่ 4 มาจาก บาห์เรน เป็นชายสัญชาติบาห์เรน อายุ 50 ปี อาชีพธุรกิจส่วนตัว เข้าพัก Alternative State Quarantine ในกรุงเทพฯ
และรายที่ 5 มาจากญี่ปุ่น เป็นหญิงไทย อายุ 55 ปี อาชีพธุรกิจส่วนตัว เข้าพัก State Quarantine ใน จ.ชลบุรี